Facultatea de Teologie Ortodoxă „Justinian Patriarhul” a UB, reprezentată la întâlnirea anuală Studiorum Novi Testamenti Societas (SNTS) de pr. lect. univ. dr. Cosmin Pricop

[bookmark: _GoBack]Facultatea de Teologie Ortodoxă „Justinian Patriarhul” a UB participă, în perioada 25‑28 iulie 2023, la lucrările celei de‑a 77‑a întâlniri anuale a Studiorum Novi Testamenti Societas (SNTS), cea mai importantă asociație de studii biblice nou‑testamentare la nivel mondial. 
Cu binecuvântarea Preafericitului Părinte Patriarh Daniel, Facultatea de Teologie Ortodoxă „Justinian Patriarhul” a Universității din București este reprezentată la eveniment de pr. lect. univ. dr. Cosmin Pricop, prodecan al FTOUB și membru al SNTS.
Întâlnirea este organizată de Universitatea din Viena și reunește aproximativ 400 de participanți, reprezentând cei mai importanți specialiști din întreaga lume în studiul științific al Noului Testament. 
Din programul evenimentului amintim întâlnirile plenare, în cadrul cărora sunt susținute referate principale, precum și din întâlniri în cadrul celor 15 seminare, dedicate diferitelor sub‑teme ale cercetării Noului Testament, dintre care pot fi amintite Scrierile ioaneice, Critica textuală a Noului Testament, Philo din Alexandria și creștinismul primar, Papirologie - epigrafie - Noul Testament, Faptele apocrife ale Apostolilor și Provocări ale teologiei nou‑testamentare etc.
Anterior întâlnirii, în ziua de 24 iulie 2023, s‑au desfășurat în același cadru și conferințele Eastern European Liaison Committee (EELC), precum și Latin America Caribbean Liaison Committee (LACLC).

